Kroomkollane

pisi|Nisupõld küpressidega. Vincent van Gogh, 1889. Nisupõld on maalitud kroomkollasega, millele heledates kohtades on lisatud tsinkvalget; esiplaanis on kroomkollast lisatud viridiaanile ja Schweinfurdi rohelisele
Kroomkollane on särava erkkollase kuni tumekollase värvusega värvipigmenthttps://www.eki.ee/dict/ekss/index.cgi?Q=kroomkollane&F=M, koostiselt plii(II)kromaat (PbCrO4) või tahke pliikromaadi ja pliisulfaadi segu (PbCrO4 · PbSO4)https://colourlex.com/project/chrome-yellow/.

Värvainete indeksis on kroomkollase tähised PY 34 (Pigment Yellow 34) ja CI 77600 või CI 77603.

 Looduses 
Pliikromaat esineb looduslikult mineraali krokoiidina, mida aga pole kunagi pigmendina kasutatud. 

 Saamine ja omadused 
Tavaliselt saadakse pliikromaati pliinitraadi ja kaaliumkromaadi lahuste segamisel, sademena eraldunud pliikromaat filtreeritakse välja.

Pigmendi värvus varieerub sidrunkollasest kuni tumekollase peaaegu oranžini. Värvus sõltub pigmendiosakeste suurusest, hüdratsiooniastmest ja puhta pliikromaadi osakaalust. Pigment on nähtava valguse puhul hea valguskindlusega, kuid võib tumeneda UV-kiirguse mõjul ja väävelvesiniku aurude toimel. Pigmenti on kasutatud kunsti- ja maalrivärvides ning keraamikaglasuurides.

 Kasutamine 
Mõni aeg pärast seda kui prantsuse keemik Louis Vauquelin avastas 1797. aastal uue keemilise elemendi kroomi, sünteesiti pliikromaat laboratooriumis ja seda hakati pigmendina laiemalt kasutama 1820. aastate algul. Üks esimesi maale, millel esineb kroomkollane, on Thomas Lawrence'i "Härrasmehe portree" (1810). Kroomkollast kasutasid laialt paljud 19. sajandi kunstnikud, kes tundsid huvi värvi vastu - William Turner, Edouard Manet, Paul Cézanne, Claude Monet ja Camille Pissarro. Cézanne, Pissarro ja Monet kasutasid "värviliste neutraaltoonide" segamiseks primaarvärvustes pigmente ultramariini, kinaveri ja kroomkollast. Pigmendi tõrjus sajandi keskel kõrvale uuem ja keemiliselt stabiilsem hea katvusega kaadmiumkollanehttps://www.naturalpigments.eu/artist-materials/chrome-yellow-paint/?___store=naturalpigmentseu.

Segatuna Preisi sinisega annab kroomkollane pigmendisegu, mida tuntakse kroomrohelise nimetuse all.

 Viited 

 Välislingid 
 Chrome yellow. - ColourLex
 Chrome yellow. - Pigments through the Ages
 Chrome yellow. - CAMEO
 G. O'Hanlon. Chrome Yellow: A Primary Color with a Brief History. - Natural Pigments

Kategooria:Anorgaanilised pigmendid